recursal/SuperWikiNEXT-32B huggingface dataset:
**Енциклопедија на Југославија** (српскохрватски: *Enciklopedija Jugoslavije, Енциклопедија Југославије*) е националната енциклопедија на СФРЈ. Нејзин подготвувач и издавач е Југословенскиот лексикографски завод под раководство на истакнатиот хрватски книжевник и енциклопедист Мирослав Крлежа.

Томови
------

### Прво издание

Првото издание на Енциклопедијата на Југославија
Првото издание се состои од 8 тома, издадени во периодот од 1955 до 1971 г. Тиражот бил 30.000 примероци.

|  | Написи | Годинана издавање | Бројна страници |
| --- | --- | --- | --- |
| 1 | А-Боск | 1955 | 708 |
| 2 | Босна-Дио | 1956 | 716 |
| 3 | Дип-Хиђ | 1958 | 686 |
| 4 | Хил-Југос | 1960 | 651 |
| 5 | Југос-Мак | 1962 | 690 |
| 6 | Макљ-Пут | 1965 | 562 |
| 7 | Р-Србија | 1968 | 688 |
| 8 | Србија-Ж | 1971 | 654 |

### Второ издание

Второто издание е започнато во 1980 г. но издадени се само 6 од планираните 12 тома поради распадот на СФРЈ.

|  | Написи | Годинана издавање | Бројна страници |
| --- | --- | --- | --- |
| 1 | А-Биз | 1980 | 767 |
| 2 | Бје-Црн | 1982 | 776 |
| 3 | Црн-Ђ | 1984 | 750 |
| 4 | Е-Хрв | 1986 | 748 |
| 5 | Хрв-Јањ | 1988 | 776 |
| 6 | Јап-Кат | 1990 | 731 |

Главното хрватско издание е преведено и на 5 други јазици:

| Јазик | Година напрвото издание | Издаденитомови |
| --- | --- | --- |
| српскохрватски (кирилично) | 1983 | 2 |
| словенечки | 1983 | 4 |
| македонски | 1983 | 2 |
| албански | 1984 | 2 |
| унгарски | 1985 | 1 |

Верзиите на македонски и албански биле првите енциклопедии издадени на тие јазици.

Наводи
------

* „Enciklopedije i leksikoni". *Enciklopedija Jugoslavije IV* (хрватски) (2. изд.). Zagreb: Jugoslavenski leksikografski zavod. 1986.

*Енциклопедија на Југославија*. книга  (II / I македонско. изд.). Загреб: Југословенски лексикографски завод. стр. стр. Text "series
" ignored (help); Отсутно или празно `|title=` (help)CS1-одржување: излишна интерпункција (link)
**Ентре Риос** (шпански: *Entre Ríos*) е една од покраина на Аргентина, сместена во регионот Месопотамија во североисточниот дел на земјата. Се граничи со покраините Буенос Аирес (југ), Кориентес (север) и Санта Фе (запад), и Уругвај на исток.

Главен град е Парана (250,000 жители), и лежи на истоимената река Парана.

Стопанство
----------

Од земјоделието најзастапен е оризот (60% од националното производство), сојата, пченицата, пченката, и агруми со што е и втор производител и 16% оди во извоз во Европа.

Од сточарството има говеда (4,5 милиони грла) и овци, од кои 60.000 км2 се пасишта и фарми.

Од вкупното национално производство на јајца, Ентре Риос има удел од 37%. Се произведува и мед најмногу за извоз.

Индустријата за производство на храна и пијалаци е многу застапена. Има и многу млинови во кои се произведува брашно. Исто застапена е дрвната, хемиската, металургиската и машинската индустрија.

Географија и клима
------------------

Целиот регион е низина на некои места ива возвишенија до 100 м. Тука има два ридски предели т.н *lomadas* или *cuchillas*.

Името на покраината значи „меѓуречје". Реки кои течат се: Парана на запад и југ; реката Уругвај и Мокорета на исток; и Гвајкираро на север.

Климата е суптропска се годишни врнежи до 900 мм.

Административна поделба
-----------------------

Покраината еподелена на 17 департмани (*departamentos*).

Поврзано
--------

* Административна поделба на Аргентина

Надворешни врски
----------------

* Управен портал (шпански)
* Државен универзитет (шпански)
* Туризам (англиски)
* Туризам (шпански)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Покраини во Аргентина |
| --- |
|  |
| Покраини | 
* Буенос Аирес
* Ентре Риос
* Катамарка
* Кордоба
* Кориентес
* Ла Пампа
* Ла Риоха
* Мендоса
* Мисионес
* Неукен
* Огнена Земја
* Рио Негро
* Салта
* Сан Луис
* Сан Хуан
* Санта Круз
* Санта Фе
* Сантјаго дел Естеро
* Тукуман
* Формоза
* Хухуј
* Чако
* Чубут

 | Аргентина |
|  |
| Автономни градови | 
* Буенос Аирес

 |

 |
Реклама за Енциклопедија Британика од 1913.
**Енциклопедија** е пишана збирка на знаење. Поимот доаѓа од грчки εγκύκλιος παιδεία (*enkuklios pedia*), буквално „во круг на инструкции", или поопшто „добро обликувано образование". Многу енциклопедии во странската литература се нарекуваат *Циклопедија* и поимите се интерменливи.

Енциклопедиите можат да бидат општи, содржејќи статии на теми во многу различни полиња (како англиската *Енциклопедија Британика* и германската *Брокхаус*, два познати примери), но можат да бидат и специфични за одредено поле (како енциклопедија во медицина, филозофија, или право). Исто така постојат енциклопедии што покриваат широк спектар на теми од различни културни, етнички, или национални перспективи, како *Големата Советска Енциклопедија* или *Енциклопедија Јудеика*.

Енциклопедијата како тема во уметноста
--------------------------------------

* „Енциклопедија на мртвите" - (*Енциклопедија мртвих*) - расказ на српскиот писател Данило Киш од 1981 година.
* „Енциклопедија на мртвите" - (*Енциклопедија мртвих*) - збирка раскази на српскиот писател Данило Киш од 1983 година.

Наводи
------

1. ↑  Danilo Kiš, *Enciklopedija mrtvih*. Beograd: Arhipelag, 2015, стр. 164.
2. ↑  Danilo Kiš, *Enciklopedija mrtvih*. Beograd: Arhipelag, 2015.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh99001614
* GND: 4014986-9
* BNF: cb12043290b (податоци)
* HDS: 028704
* NDL: 00563841
* NKC: ph117188
* BNE: XX4344163

 |

 |
**Грег Рајт**, гитаристички виртуоз по потекло од Тексас, професионалната кариера ја почнал во југот на САД, во средина на седумдесеттите години на минатиот век отворајќи концерти на блузерските легенди, како **Алберт Кинг** и **Фреди Кинг**. Во осумдесеттите години на минатиот век тој се преселува од Луизијана во Лос Анџелес, каде што неговата виртуозност го става на А-списокот на сесиски гитаристи со што морал покрај блузот да ги совлада и различните стилови на популарната музика, но останувајќи доследен на својот корен, блузот. Бројни награди, платинести албуми и светски турнеи со **Мик Флитвуд**, **Мајкл Џексон** и **Спенсер Дејвис** се само неколкуте на неговата долга список на соработки. Грег, исто така, е избран солист кој заедно со Прашката филхармонија придонесува за соундтрекот за високобуџетниот документарец **„Ocean Oasis"** на режисерот **Соамес Сомерхејз**. Многу критичари сметаат дека неговиот албум „King of the Rocking Blues" ги содржи неговите најдобри гитарски парчиња воопшто направени до денес, обезбедувајќи му место во светската елита на блуз-гитаристи.
*Љубовница и слугинка* (околу 1667) од Јоханес Вермер.
***Дама и слугинка*** (холандски: *Dame en dienstbode*), позната и како ***Љубовница и слугинка*** ― слика на масло на платно направена од Јоханес Вермер околу 1667 година. Прикажува две жени, љубовница и нејзината слугинка, додека гледаат преку љубовното писмо на љубовницата. Сликата ја прикажува претпочитаноста на Вермер за жолта и сина боја, женски модели и домашни сцени. Сега се наоѓа во Фриковата збирка во Њујорк.

Опис
----

*Љубовница и слугинка* е насликана во текот на 1666-1667 година. Сликата покажува елегантна љубовница и нејзината слугинка додека гледаат на љубовно писмо што љубовницата штотуку го добила. Има силна употреба на жолта боја во елегантниот капут на жената со крзно, а сината во свилената покривка за маса и престилка на слугинката. Фокусот на сликата се двете жени додека седат на биро и вршат секојдневна активност. Вермер бил познат по своите домашни сцени со жени. Светлината на сликата доаѓа од лево и паѓа на лицето на љубовницата. Љубовницата има замислен поглед, со малку раширени усни и со прстите подигнати до брадата на прашален начин. Осветлените делови на жолтиот мантил се формирани со убедливи потези на четката од оловно-калајна-жолта боја и сенките се создадени со дефиниција. Вермер користи темна позадина, како што тоа го прави во други слики како што се *Портрет на млада жена* и *Девојка со бисерна обетка*. Бисерите биле важен статусен симбол на тој период и тоа се одрази во отмената облека на љубовницата и нејзиното изобилство на бисери.

Писмата се распространета тема во сликите на Вермер од 1660-тите. Претходните дела, како *Жена во сино што чита писмо* (околу 1663–1664), прикажуваат жена сама со писмо, но во оваа слика додадената слугинка е нов елемент. Гестовите и изразите на двете жени укажуваат на вознемиреност поради писмото и неговата потенцијална содржина. Сликата е добро сочувана.

Поврзано
--------

* *Девојка со бисерна обетка*
* *Портрет на млада жена*

Наводи
------

1. ↑  Wheelock, Arthur K. (1995). *Johannes Vermeer*. Washington, DC: National Gallery of Art. p. 182. ISBN 0894682199.

* За Вермер". Трејси Шевалие. Нп, декември 2011 година. Веб. 8 март 2012 година.
* Јансон, Џонатан. „Господарка и слугинката". Суштински Вермер. Нп, 2011 година. Веб. 8 март 2012 година.
* Пиох, Николас. „Јан Вермер". Веб-музеј, Париз. Np, 14 октомври 2002 година. Веб. 8 март 2012 година

Дополнителна книжевност
-----------------------

* Liedtke, Walter A. (2001). *Vermeer and the Delft School*. Metropolitan Museum of Art. ISBN 9780870999734.

* Iacono, Margaret; Ivory, James (2018). *Vermeer's Mistress and Maid*. GILES. ISBN 978-1-911282-37-2.

Надворешни врски
----------------

* *Љубовница и слугинка* на мрежната страница на Фриковата збирка
**Жибек Нукеева** (27 февруари 1995 година - 16 јули 2017 година) била киргистанска манекенка и носител на титулата за избор на убавина, кога била крунисана за Мис на Киргистан 2013.

Ран живот
---------

Нукеева била студент по бизнис менаџмент и зборувала киргистански и француски јазик. Порано живеела неколку месеци во Гренобл, Франција. Научила француски јазик во училиштето „Француски сојуз" (Alliance Française), со седиште во Гренобл.

Семејство
---------

Жибек Нукеева станала мајка на машко бебе родено во ноември 2016 година, со нејзиниот сопруг Бакит.

Избор за убавица
----------------

### Мис на Киргистан 2013

Нукеева била крунисана за Мис на Киргистан 2013, претставувајќи го Бишкек. 

### Мис на светот 2013

Нукеева се натпреварувала на Мис свет 2013 во Нуса Дуа, Бали, Индонезија.
[  ]

Смрт
----

Жибек починала на 16 јули 2017 година од хондросаркома, редок рак кој влијае на коските и зглобовите. Таа живеела во Бишкек, Киргистан, но нејзиното семејство ја испратило во Турција да добие поквалитетно лекување. За лекувањето, на „GoFundMe" за Жибек и биле потребни 80.000 долари (САД), за да се оперира во Прага, Чешка. Но, откако собрале 6.172 долари, таа починала бидејќи ракот веќе се проширил на другите делови од телото.
[  ]

Наводи
------

1. ↑  Miss Kyrgyzstan 2013 Profile
2. ↑  Miss Kyrgyzstan 2013 Crowning moment

Надворешни врски
----------------

* Службена мрежна страница

| Награди и достигнувања |
| --- |
| Претходник**Дијана Овганова** | **Мис Киргистан**2013 | Наследник**Ајкол Аликжанова** |
**Плоштадот „Дамдин Сухбатор"** (монголски: *Сүхбаатарын талбай*) е главниот плоштад на Улан Батор во Монголија. Името на плоштадот е според големиот монголски херој Дамдин Сухбатор, водач во револуцијата од 1921 година. 

Плоштадот Дамдин Сухбатор
Главните згради на плоштадот се зградата на владата, Голомт Банка, Централната Пошта, Културната Палата и до 2005 година мавзолеј на Сухбатор. Покрај статуата на Сухбатор во средината, можат да се најдат и други статуи на плоштадот како: статуи на Џингис Кан и две на генерали од војската на Џингис Кан, Џамсрангин Самбу на северозапад и Санџасуренгин Зориг на југозападната страна на плоштадот.

|  |  |
| --- | --- |
| Stub icon | *Оваа статија за Монголија е никулец. Можете да помогнете со тоа што ќе ја проширите.** п
* р
* у
 |
**Евстатиј Палатин** — катепан на Италија од есента 1045 до септември 1046 година. Главен извор за неговот владеење е хрониката на Луп, кој бил исто така Луп Протоспатариј.

Тој бил испратен како замена на Аргириј откако тој бил повикан во Цариград.Тој пристигнал во Отранто и отпатувал во Бари. Тој бил поразен во Таранто од Дрого Отвилски, братот на норманскиот гроф на Апулија. Се вратил во Бари каде се сретнал со новиот катепан Јован Рафаил.

Извори
------

* Chalandon, Ferdinand. *Histoire de la domination normande en Italie et en Sicilie*. Paris, 1907.

|  |  |  |
| --- | --- | --- |
| Претходник**Василиј Теодорокан** | **Катепан на Италија**Autumn 1045 - 1046 | Наследник**Јован Рафаил** |



  


|  |  |
| --- | --- |
| Stub icon | *Оваа биографска статија статија личност од Византија е никулец. Можете да помогнете со тоа што ќе ја проширите.** п
* р
* у
 |
**Железничка станица „Рајко Жинзифов"** (во минатото позната и како **С'лп**, по блиското истоимено село со тоа име) — железничка станица во Македонија, која се наоѓа на пругата Скопје - Велес, односно на меѓународниот железнички коридор 10 на линијата Скопје - Гевгелија - Солун.

Претставува шеста станица и десетта постојка на овие пруги. Сместена е непосредно до десниот брег на реката Вардар во Таорската Клисура, веднаш наспроти автопатот „Александар Македонски" (Е-75) Скопје - Велес, од каде што се пружа прекрасна панорамска глетка на целата железничка станица со околината. Нејзината оддалеченост од главната станица во Скопје изнесува 40,9 километри.

Железничката станица со околината
Железничката станица „Рајко Жинзифов" поседува 3 електрифицирани колосеци и има патничка и товарна функција. Станичната зграда се одликува со убаво и традиционално архитектонско решение за железнички станици од минатиот век, а поседува затворена чекална за зимски и отворена и покриена чекална за летни услови. Главни патници на оваа станица се жителите на околните села С'лп, Сопот и Белештевица, кои патуваат за Велес или нивните роднини кои живеат таму или во Скопје, потоа рибари кои ловат риба во реката Вардар, планинари кои се искачуваат на планината Белештевица и излетници кои одат на првомајски или летни излети на велешкото Езеро Младост. Во непосредна близина на станичната зграда се наоѓа споменик - биста на македонскиот преродбеник Рајко Жинзифов во чија чест е крстена станицата и лековит извор на вода посветен на св. Недела. На железничката станица Рајко Жинзифов, сообраќаат и застануваат патничките возови кои одат за Велес, Гевгелија, Битола и Кочани.

Галерија
--------

Помошни објекти
* Помошен објект на самата железничка станицаПомошен објект на самата железничка станица
* Станбен објект на железничката станицаСтанбен објект на железничката станица
* Куќа на железничката станицаКуќа на железничката станица

Железничката станица
* Поглед на железничката станица од автопатотПоглед на железничката станица од автопатот
* Целосен поглед на железничката станицаЦелосен поглед на железничката станица
* Близок поглед на влезот на железничката станицаБлизок поглед на влезот на железничката станица
* Поглед на натписот на станицатаПоглед на натписот на станицата
* Дел од главната градбаДел од главната градба
* Поглед на станицата од автопатотПоглед на станицата од автопатот

Наводи
------

1. ↑  „МЖ Инфраструктура - Објава на мрежи" (PDF). Архивирано од изворникот (PDF) на 2011-10-27. Посетено на 2012-07-19.

Надворешни врски
----------------

* ЖС „Рајко Жинзифов" на Ризницата ?
* Профил за станицата Архивирано на 15 август 2017 г.

|  |  |  |  |
| --- | --- | --- | --- |
| 

| * п
* р
* у
Македонски железници Железнички станици на линијата Скопје — Велес |
| --- |
|  |
| 
* Скопје
* Лисиче
* Драчево
* Јане Сандански
* Орешани
* Зелениково Ново
* Зелениково
* Смесница
* Кадина Река
* Пчиња
* Рајко Жинзифов
* Велес

 |

 |

Координати: 41°47′17″N 21°42′07″E﻿ / ﻿41.78806° СГШ; 21.70194° ИГД﻿ / 41.78806; 21.70194
Надворешни жабри кај тритон
Внатрешни жабри кај туна
**Жабрите** се дишни органи кај речиси сите водни животни. Тие служат за екстракција на кислородот од водата и за екскреција на јаглерод диоксид.

Жабрите се набрани творби во кожата на животното, и, со исклучок на некои водни инсекти, содржат крв или целомска течност преку кои се разменуваат гасовите низ нивните тенки ѕидови. Кај водните инсекти се среќава единствен вид на жабри, познати како трахеални, кои содржат воздушни ќесиња. Кислородот од овие ќесиња се возобновува преку жабрите.

Генерално, постојат два вида на жабри, и тоа *внатрешни* (во внатрешноста на телото) и *надворешни* (излегуваат од телото при што јасно се забележуваат).
**Естонската азбука** е писмо што го користи естонскиот јазик, заснована е на латиницата но со поголемо германско влијание врз неа. Како последица на тоа естонската азбука ги има буквите Ä, Ö и Ü. Буквите Ö и Ü ги имаат истите звучни вредности како истоимените германски букви, буквата Ä има звучната вредност [æ:]. Азбуката има 32 букви и во неа се вклучени таканаречени *странски букви* како што се: F, Š, Z и Ž и тие се користат во зборови што се од странско потекло. Исто така во странски зборови се користат буквите C, Q, W, X и Y. Без странските букви естонската азбука брои 23 букви.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **A** | [ɑː] | **B** | [b̥eː] | **C** | [tseː] | **D** | [d̥eː] | **E** | [eː] | **F** | [eff] |
| **G** | [ɡ̊eː] | **H** | [hɑː] or [hɑʃ] | **I** | [iː] | **J** | [jotʲː] | **K** | [kɑː] | **L** | [ell] |
| **M** | [emm] | **N** | [enn] | **O** | [oː] | **P** | [peː] | **Q** | [kuː] | **R** | [err] or [ærr] |
| **S** | [ess] | **Š** | [ʃɑː] | **Z** | [zeː], [seː] or [tsett] | **Ž** | [ʒeː] or [ʃeː] | **T** | [teː] | **U** | [uː] |
| **V** | [veː] | **W** | [kɑksisve:] | **Õ** | [ɤː] | **Ä** | [æː] | **Ö** | [øː] | **Ü** | [yː] |
| **X** | [iks] | **Y** | [igrek] or [ypsilon] |  |
**Дијана Конингам Елис** (1813 - 4 мај 1851) била ботаничка уметница од Ирска.

Животот
-------

Дијана Монсел е родена, најверојатно во округот Лондондери, во 1813 година. Таа била најстарата ќерка од четирите деца на надѓаконот од Дери, Томас Беули Монсел и Џејн Реј. Нејзиниот брат бил свештеникот и химнописец, Џон Семјуел Беули Монсел. Таа се омажила за Конингам Елис, нејзиниот прв братучед, на 29 декември 1842 година во црквата Данло. Првично како адвокат, Конингам Елис ја напуштила професијата за да стане викар, служејќи во Кранбурн, Виндзор, Беркшир. Елис починала на 37 или 38 години, на 4 мај 1851 година. Книгата на Елис како г-ѓа Конингам Елис, *Разговори за човечката природа за младите*, се чини дека е отпечатена постхумно.

Акварелен портрет на Елис од Фредерик Вилијам Бартон бил во колекциите на Националната галерија на Ирска.

Уметничко дело
--------------

Телото на делото на Елис се состоело од 68 цртежи со водени бои од цветови и зеленило. Не е познато дали Елис добила каква било форма на обука, иако нејзината работа била типична за тоа време. Нејзините студии биле за обични локални растенија, главно оние кои се наоѓалд во полињата и жива ограда, како што се јаглика, синоѕвонче и темјанушки. Делото било пофалено за неговата точност и реализам.

Монтираниот албум на нејзината работа се чувал во колекциите на Националната галерија на Ирска. Бартон ја коментирал нејзината работа: „Долго време не сум видел нешто што ми причинувало толку големо задоволство да се задржам... тие прават мојата работа да изгледа груба и лажна дека сум повеќе од кога и да е жив за моите недостатоци".

Наводи
------

1. 1 2 3 4  Butler, Patricia (2000). *Irish Botanical Illustrators & Flower Painters*. Suffolk: Antique Collectors' Club. стр. 69. ISBN 9781851493579.
2. ↑  „Thomas Bewlay Monsell". *The Peerage*. Посетено на 11 July 2015.
3. ↑  „Diana Monsell". *The Peerage*. Посетено на 11 July 2015.
4. ↑  „The Sinfulness of Little Sins: A Course of Sermons Preached in Lent". *Forgotten Books*. Архивирано од изворникот на 12 July 2015. Посетено на 11 July 2015.
5. ↑  Newmann, Kate. „Diana Monsell (1813 - 1851): Artist". *The Dictionary of Ulster Biography*. Посетено на 11 July 2015.
Окрузи на Естонија
**Грофовија** или **грофовство** (германски: *Grafschaft/grāveschaft*) — подрачје со кое во средниот век владееле грофови како вазали на монархот.

Историја
--------

Корените на грофовијата се наоѓаат уште кон крајот на Римското Царство како comitatus. За време на раниот среден век самостојно се прошириле на просторот на бившата римска провинција Галија. Нивната територија често била иста со римските административни единици цивитас (латински: *civitas*). Со развојот на феудализмот Франките го презеле тој облик на управа и го прошириле по цела континентална Европа. Вдолж своите граници, заради одбрана на територијата, Каролинзите спојувале по неколку грофовии во маркгрофовии.

Во Светото Римско Царство, бројни царски грофови (германски: *Reichsgrafen*) владееле со своите грофовии скоро потполно суверено сè до Виенскиот конгресво 1815 година. После него настојувале да ги сочуваат своите привилегии, протуркувајќи ги членовите на своите семејства во „диети" (собранија) и на тој начин осигурувајќи делумен имунитет пред судовите.

Во деловите на Европа каде благородништвото немало големи феуди, грофовите уште долго задржале одредени феудални привилегии над земјата и селата во својата грофовија, како што е правото на селанските услуги, до повремени надоместоци за користење на шумите, мелниците, бунарите и пасиштата.

Тие права со време се смалувале, па во голема мера се прекинати пред или во текот на 19 век.

Поврзано
--------

* Гроф

Наводи
------

1. ↑  „грофовија" — Дигитален речник на македонскиот јазик
2. ↑  „грофовство" — Дигитален речник на македонскиот јазик
3. ↑  „die Grafschaft". *Duden* (германски).
4. ↑  „*Grafschaft*" (германски). enzyklo.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4148350-9

 |

 |
Монета во Грофовијата Триполи, околу 1230 г.
**Грофовијата Триполи** е крстоносна држава која била создадена во 1109 година и опстојувала сè до 1289 година на територијата на денешен Либан во неговата престолнина Триполи од страна на крстоносците предводени од Бертранд и Болдвин Ерусалимски. Подоцна, оваа грофовија спаднала во рамките на Антиохија.

 *Оваа статија поврзана со Крстоносните војни е никулец. Можете да помогнете со тоа што ќе ја проширите*.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Наследнички на Византиското Царство по Четвртата крстоносна војна |
| --- |
|  |
| Ромејски држави | 
* Никејско Царство (1204)
* Трапезунтско Царство (1204)
* Епирско Деспотство (1205)

 |
|  |
| Латински држави | 
* Латинско Царство (1204)
* Солунско Кралство (1205)
* Ахајско Кнежевство (1205)
* Атинско Војводство (1205)
* Егејско Војводство (1207)

 |

 |
**Денариј** (латински збор за „денар") е сребрена монета која првпат влегла во оптек околу 211 г. пр.н.е. Името потекнува од лат. deni (‘по десет’) што ја означувала неговата првобитна вредност од 10 асови (на монетата означено со X). Фракција на денарот бил сребрениот квинар со вредност од половина денар. Во почетокот на I век пр.н.е. просечната тежина на денарот изнесувала 3,99 гр, а на крајот од I век таа била намалена на 3,41 гр. Покрај падот на тежината, денарите почнале да губат и во чистота на металот, па од 98% чисто сребро колку што содржеле во моментот на нивното воведување, во III век н.е. таа била намалена на околу 50%. Во републиканскиот период, монетите биле ковани во името на монетните магистрати. На аверсот најчесто е претставена божицата Рома, а на реверсот претстави од римската митологија, легендарна историја и претстави кои се однесуваат на политички и воени настани.
Поглед на Дендерид, 2006 годинаПоглед на Дендерид, 2006 година
**Дендерид** (шведски: *Danderyd*) — општина во Шведска.

Замокот Дурхолм, општина Дандерид, ШведскаЗамокот Дурхолм, општина Дендерид, Шведска
Општината Дендерид се наоѓа во источна Шведска и административно е дел од округот Стокхолм. Неговиот јужен дел се граничи со северните населби на шведската престолнина. Претходно, нејзината територија била дел од историската провинција Упланд. Општината е формирана во 1971 година со обединување на двете општини Дандериудс и Јуршолм. Во моментов се состои од четири области: Дандердид, Дершолм, Енебург и Стоксунд.

Дандерид е заедницата со најголем приход за локалните жители во Шведска, бидејќи многу богати жители на Стокхолм се населиле овде, имајќи ги своите куќи и вили на територијата на Дандерид. Жителите на општината ја поддржуваат политичката партија Умерена коалиција долги години.

Личности
--------

* Ајнхорн Јержи (1925-2000) - шведски научник, доктор, политичар.
* Бенџамин Ингросо (роден 1997 година) е шведски пејач, претставник на Шведска на Евровизија во [[Евровизија 2018]|2018 godina].
* Мари Фредриксон (1958-2019) - шведска пејачка, композитор, текстописец, пијанист, уметник. Таа се стекнала со слава како вокал на поп-рок групата Роксет, која ја основала заедно со Пер Гесл во 1986 година.

Наводи
------
**Ден на човековите права** — годишен празник кој се прославува низ светот на 10 декември секоја година.

Датумот бил одбран во чест на прифаќањето и одобрувањето на Универзалната декларација за човековите права од страна на Генералното собрание на ООН на 10 декември 1948 година во Париз, прв глобален документ за човекови права и едно од првите големи достигнувања на новите Обединети нации. Официјалното создавање на овој ден се случило на 317. пленарен состанок на Генералното собрание на 4 декември 1950 година, кога Генералното собрание ја донело резолуцијата 423(V), поканувајќи ги сите земји-членки и секоја друга заинтересирана организација да го слави денот како што тие сметаат најдобро.

Денот вообочаено е одбележуван од политички конференции од висок ранг и состаноци, како и од културни настани и изложби за проблемите со човековите права. Дополнително, на 10 декември традиционално се доделуваат наградата за човековите права на Обединетите нации и Нобеловата награда за мир. Многу владини и невладини организации активни во полето на човековите права, исто така, организираат специјални настани во чест на денот, како и многу други граѓански и општествени организации.

Поврзано
--------

* Обединети нации

Наводи
------

1. ↑  „МЕЃУНАРОДЕН ДЕН НА ЧОВЕКОВИТЕ ПРАВА: Сите луѓе се раѓаат слободни и еднакви по правата и достоинството". *Академик*. 2015-12-10. Посетено на 2019-12-10.
2. ↑  Генерално собрание на ООН  Седница бр. 5  *Resolution*  *423(V)*. **A/RES/423(V)**  4 December 1950.  посет. 29 октомври 2009 г.
3. ↑  Office of the High Commission for Human Rights (2009). „The History of Human Rights Day". Посетено на 29 October 2009.

Надворешни врски
----------------

* Матична страница
**Дебарска каза** била помала административна единица во Отоманското Царство. Била дел од Дебарскиот санџак и Битолскиот вилает. Центарот на казата бил во Дебар. Во состав на казата имало вкупно 109 села и градот Дебар.
Во казата живееле Албанци, Турци, Роми, Македонци муслимани и христијани кои во поголем број биле под врховенството на Бугарската егзархија.

Население
---------

Според податоците на Васил К’нчов од 1900 година, во Дебарската каза живееле **53 505** жители, од кои:

| народ | вкупен број | % од вкупното население |
| --- | --- | --- |
| Албанци | **23.695** | 44,28 |
| Македонци / хрис. | 15.438 | 28,85 |
| Македонци / мусл. | 10.292 | 19,23 |
| Турци | 3.380 | 6,31 |
| Роми | 700 | 1,30 |

Наводи
------

1. 1 2
Де факто мапа на контрола на светот, мај 2019 година.
**Де факто** (на латински *de facto*) — во толковниот македонски јазик се дефинира со зборовите: *всушност*, *во реалност*. Правната терминологија го користи за да ја објасни состојбата помеѓу она што е дефинирано во правниот кодекс (де јуре на латински *de iure*), и состојбата која е реално отсликана во социополитичкиот живот.

Наводи
------

1. ↑  „факто" — Дигитален речник на македонскиот јазик

|  |  |
| --- | --- |
| Stub icon | *Оваа статија од областа на социологијата е никулец. Можете да помогнете со тоа што ќе ја проширите.** п
* р
* у
 |
Посочен од критичарите на мултикултуризмот, феноменот на **двојната жртва** на жените во мултикултурните контексти можеме да го прикажеме со едно можно сценарио. Како дел од културните разлики на некоја национална заедница, родот, односно родовата култура на таа заедница има
карактеристични својства што ги детерминираат родовите односи и искуства. Вообичаено, машките членови на заедницата се во позиција да ги определуваат и артикулираат групните верувања и интереси. Во такви услови, групните права може да бидат дискриминаторски и насилни кон жените. Тие на суштински начин ги ограничуваат правата и капацитетите на жените; или, во поширок контекст, тие ги ограничуваат поединечните права и слободи на членовите на дадената заедница, барајќи од нив да се потчинуваат на групните верувања и норми. Според тоа, феноменот на двојната жртва се состои од потенцијалната дискриминација на жените припаднички на малцинствата од страна на мнозинството, но, и од дискриминацијата на жените во малцинствата од името на мултикултурните барања и интеграција.

Белешки
-------

1. ↑  „Водич во феминистичката и родовата терминологија". Здружение на граѓани Акција Здруженска, Скопје. 2007-05-30. Архивирано од изворникот на 2007-10-08. Посетено на 2007-06-22.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Град** (грчки: *Γκρατ*, *Γκραντ*) — средновековна тврдина на планината Каракамен над селото Катраница во Кајларско, Егејска Македонија.

Опис
----

Тврдината е сместена на рид североисточно од Катраница. Во северното подножје тече истоимената река Град (Граматиковска Река) во клисура меѓу Град на југ и Курбан (835 м) на север. Има две кули кои чуваат тесен премин од Вија Егнација до Еордеја и служел како збег за жителите. Втората крепосна линија се утврдувањата кај Крмишта, а третата кај Учини. Зафаќа површина од 50 хектари.

Соск
----

Истакнатиот македонски археолог Томо Томоски ја поистоветува оваа тврдина со средновековниот град Соск.

Наводи
------

1. 1 2 3  „Πύργοι". Χάρτης της Ελλάδος. Архивирано од изворникот на 2003-11-26. Посетено на 30 декември 2014.
2. ↑  „Φωτογραφίες από τους Πύργους Κοζάνης". Το περιπλανόμενο τουατάρα. Архивирано од изворникот на 2014-12-30. Посетено на 30 декември 2014.
3. ↑  *Македонска енциклопедија, том II*. Скопје: Македонска академија на науките и уметностите. 2009. стр. 1398. ISBN 978-608-203-024-1.
**Карелиското братствo** е организација која е основана во 1907 година како Руско Православно друштво, чија цел била русифицирање на православното население.  Тоа имало блиски врски со руските националисти во Државната дума. 

Главниот на организацијата бил епископот Кипријан.  Организацијата била растурена кога Финска ја стекнала својата независност во 1917 година.

Наводи
------

1. ↑  Ramet, Sabrina Petra (1988). *Eastern Christianity and Politics in the Twentieth Century*. Duke University Press. стр. 269. ISBN 9780822308270.
2. ↑  Chulos, Chris J.; Remy, Johannes (2002). *Imperial and National Identities in Pre-revolutionary, Soviet, and Post-Soviet Russia*. Finnish Literature Society. ISBN 9789517462655.
3. ↑  Loima, Jyrki (2014). „A Case Study of Education and Nationalism: The Multicultural Fight for "Souls and Minds" in Finland, 1891–1921". *The Historian*. **76** (4): 750–765. doi:10.1111/hisn.12052.

 *Оваа статија поврзана со Финска е никулец. Можете да помогнете со тоа што ќе ја проширите*.
**Душан Попов** (Тител, Србија; 10 јули 1912 - Опио, Франција; 18 август 1981) — двоен агент од Кралството Југославија кој служел за британската МИ6 во Втората светска војна и давал лажни информации на Нацистичка Германија. Тој е познат по неговите кодни имиња: **Душко** (Југославија); **Иван** (Германија) и **Трицикл** (Велика Британија). Имал семејно потекло од Тетовско.

Попов бил инспирација за Џејмс Бонд според неговиот автор Ијан Флеминг.

Наводи
------

1. ↑  Емисија за Душко Попов

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**NGC 2080** — оддавна маглина во соѕвездието Златна Рипка, заведена во Новиот општ каталог на длабоконебесни тела.

Објектот бил предмет и на други истражувања, па освен како NGC 2080 се споменува и како ESO 57-EN12.

Откривање
---------

Објектот е откриен во декември 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.

Податоци
--------

### Податоци од набљудување

Според морфолошката класификација на галаксиите, NGC 2080 е од видот EN.

### Астрономски податоци

Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 39 м 44,2 с, а неговата деклинација, односно висината на лакот на тој агол, - 69° 38' 44".

Други поделби
-------------

Проучување на NGC 2080 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 445; додека во Каталогот на основни ѕвезди (GSC) е групиран под бројот 9167.

Поврзано
--------

* Портал: Астрономија

* Список на NGC објекти (2001-2500);
* Нов општ каталог;
* Златна Рипка (соѕвездие).

Наводи
------

1. ↑  Запис за Духова Глава (маглина) на *НАСА* (англиски)
2. ↑  NGC {{{n}}}, *SIMBAD*, Центар за астрономски податоци во Стразбур

Надворешни врски
----------------

* Прегледувач на длабокото небо — NGC 2080[*мртва врска*]
* Поправени информации за NGC 2080
* NGC 2080 — VizieR.
* NGC 2080 — Вонгалактичка база на податоци на НАСА
**Духот на Елена** (шпански: **La fantasma de Elena**) е Американска теленовела од 2010 година од Телемундо.

Синопсис
--------

Елена Лафе и Елена Калкањо се среќаваат меѓу животот и смртта, за да се борат за љубовта на Едуардо Гирон, богат и мистериозен маж, потомок на семејство со традиција во огледување на коњи. Елена Лафе е убава и невина жена, која никогаш не ја дознала вистинската љубов. Пораснала во сенката на својот татко во помало место, каде што ја научила страста кон слободата, коњите и просечниот живот. За време на една бура, нејзиниот пат се пресечува со оној на Едуардо Гирон - богат и решителен маж, чија страст и бизнис се вртат околу светот на коњите. Но позади неговото семејство се крие таинствена приказна за една сопруга, која починала на денот на венчавката. Едуардо се оженил за една од своите братучетки/близначки, Елена Калкањо, која за време на свадбената церемонија се фрлила од една кула од имотот. Средбата со Елена Лафе се случува година подоцна, кога таа го спасува од една несреќа, и помеѓу нив се раѓа љубов. Страста и љубовта која се раѓа меѓу нив ги одведува до олтарот, но пристигнувањето на новата сопруга на Едуардо во семејството, започнува војна благодарение на ужасните тајни кои се кријат во минатото. Елена случајно ја отвора Пандорината кутија кога влегува во заклучената соба на починатата Елена, за да открие повеќе за неа, а воедно и за убиецот на неговата поранешна вереница.

Улоги
-----

| Глумци | Ликови |
| --- | --- |
| Елизабет Гутјерез | Елена Лафе |
| Сегундо Сернадас | Едуардо Хирон |
| Ана Лајевска | Елена Калкањо |
| Фабијан Риос | Монтекристо Паласио |
| Марица Бустаманте | Корина Сантандер |
| Кети Барбери | Ребека Сантандер |
| Зули Монтеро | Маргот Ускатеги |
**Душан Адамовиќ** ( Сански Мост, 1893 - Ниш, 1975 ) бил српски сликар и ликовен педагог.

Биографија
----------

Душан Адамовиќ е роден во Сански Мост на 28 јули 1893 година каде што завршил основно училиште. Потоа студирал часовничарство и златарство на Занаетчиското училиште во Загреб. Од 1911-1914 година посетувал курс по сликарство на Колеџот за уметност и занаетчиство во Загреб. Потоа заминал во Прага во Специјално училиште за сликарство, каде што студирал сликарство во периодот од 1920 до 1923 година. Во тоа време во Прага беа следните бугарски уметници: Миливое Узелац (1897-1977), Вера Милиќ (1900-1943), Миленко Ѓуриќ (1894-1945), Милан Коњовиќ (1898-1993), Коста Хакман (1899-196). ), Иван Радовиќ (1894-1973) - некои од нив основоположници на нашиот модернизам. Во Прага, Душан Адамовиќ за првпат изложувал во групи. По враќањето во земјава, од 1923 до 1941 година работи како наставник по цртање во гимназијата во Скопје. По ослободувањето од 1945 година до неговото пензионирање во 1960 г. работел во Заечар како професор по германски јазик и цртање.

Самостојно изложувал во Заечар во 1945 и 1972 година, а во групи во: Костајница, Загреб, Белград, Скопје, Суботица, Кутина и Смедерево во 1973 и 1974 година. Ретроспективни изложби биле одржани во 1976 и 2001 година во Народниот музеј Заечар, каде што се чуваат најголем дел од неговите дела.

Починал во Ниш на 17 ноември 1975 година.

Поврзано
--------

Наводи
------

Надворешни врски
----------------

* Портал: Биографија

* Список на биографии на Матица Српска
* Народен музеј Заечар Збирка Душан Адамовиќ



1. ↑  Oda životu Vere Milić Архивирано на 3 март 2016 г. Посетено на 28. 3. 2011.
2. ↑  Domljan, Žarko (1984). "ADAMOVIĆ, Dušan", Likovna enciklopedija Jugoslavije, Volume 1 Zagreb: Jugoslavenski leksikografski zavod "Miroslav Krleža."
**Ентропија** — поим што се користи во статистичката термодинамика и претставува мерка на број на начини на којшто еден систем може да биде подреден. Затоа, ентропијата се нарекува и мерка за хаосот, па со зголемување на хаотичноста на системот (а таа се зголемува кога нивото на подреденост опаѓа), се зголемува и ентропијата.

Вториот термодинамички закон
----------------------------

Има повеќе начини да се дефинира вториот термодинамички закон, којшто е во најтесна врска со поимот ентропија. Дел од нив се:

* во изолиран систем ентропијата никогаш не ја намалува својата вредност;
* топлината спонтано може да се пренесе само од потопло до поладно место - за обратниот процес е потребно да се изврши одредена работа;
* вкупната ентропија во еден изолиран систем секогаш се стреми кон постигнување на својата максимална можна вредност.

Со оглед на тоа што топлината спонтано се пренесува само од потопло кон поладно место, лесно можеме да покажеме дека ентропијата секогаш ќе расте, сè додека не се добие топлински еквилибриум:
доколку ја дефинираме ентропијата преку количеството топлина и температурата во системот,

{\displaystyle \ S={\frac {\ Q}{T}}.}
тогаш при преминување на одредено количество топлина од еден кон друг систем, промената на ентропијата е прикажана преку следната релација:

{\displaystyle \Delta S={\frac {\ Q}{T\_{1}}}-{\frac {\ Q}{T\_{2}}}.}
каде што T1 е температурата на системот кој ја прима топлината, па затоа е со позитивен предзнак, додека T2 е температурата на системот кој ја оддава топлината, поради одземањето на Q, тој дел има негативен предзнак. Јасно е дека T1 < T2, па поради тоа што Q во двата дела од равенката има иста вредност (количеството топлина коешто се прима од едниот систем е исто со количеството топлина коешто го оддава другиот систем), {\displaystyle \Delta S} ќе има секогаш позитивна вредност.

Теории засновани на ентропијата
-------------------------------

### Топлинска смрт на универзумот

Поради тоа што целиот унивезум може да се земе како еден затворен термодинамички систем, од својствата на ваквите системи можеме да сфатиме дека ентропијата во универзумот секогаш ќе расте, обидувајќи да достигне максимална вредност. Поради овој факт, Стивен Хокинг смета дека еден од можните краеви на универзумот каков што го знаеме е - ентропијата ја достигнува својата максимална граница, тоа значи дека светот го достигнал својот термодинамички еквилибриум: се во универзумот има иста температура. Работата може да се врши само доколку има разлика во температурите на два ситеми, а поради тоа што во таа хипотетичка ситуација нема да има два системи со различна температура, универзумот ќе биде во неможност за вршење на работа.

### Максвеловиот демон

Главна статија: Максвелов демон

|  |  |
| --- | --- |
| Stub icon | *Оваа статија од областа на физиката е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85044150
* GND: 4014894-4
* BNF: cb12099111d (податоци)
* NDL: 00562019
* NKC: ph119950
* BNE: XX528989

 |

 |
**Епаминонда Попандонов** (или **Попандов**) (Струмица, 1898 - Софија, 1968) бил учесник во НОВ и прв повереник за просвета во Президиумот на АСНОМ.

Животопис
---------

Завршил основно и средно училиште во родниот град и во Скопје. Дипломирал на Филозофскиот факултет во Белград во 1922 година. Меѓу двете светски војни бил професор по филозофија, психологија и француски јазик во повеќе места (Струмица, Бања Лука, Сараево, Врање, Скопје).

Членови на ГШ на НОВ и ПОМ, на ЦК на КПМ, на Иницијативниот одбор за свикување на АСНОМ и други борци, на слободната територија Козјак, Кумановско, мај-јуни 1944. Епаминонда Поп Андонов стои прв одлево надесно.
Во текот на НОВ Попандонов е член на АНОК, кој во 1943 година го пишува Приговорот кон Манифестот на Главниот штаб. Во пролетта 1944 година станува член на Иницијативниот одбор за свикување на АСНОМ и учествува на Првото заседание на АСНОМ. На него е избран во Президиумот на АСНОМ, во кој ја извршува функцијата повереник за просвета. Во септември 1944 година станува член на КПМ.

На Второто заседание на АСНОМ, во декември 1944 година, Попандонов е избран за еден од двајцата секретари на Президиумот на АСНОМ.

При трансформацијата на Президиумот на АСНОМ во Президиум на Народното собрание на Македонија што се случи на Третото заседание на АСНОМ, одржано од 14 до 16 април 1945, Попандонов не е избран за член и пополека е маргинализиран од раководството.

До крајот на животот работи во просветни институции. Во периодот 1948-1951 е директор на Народната библиотека во Скопје, а од 1952-1966 предава на Педагошкиот факултет во Скопје.

Наводи
------

1. ↑  „Македонска енциклопедија", МАНУ, Скопје, 2009, 1180 стр.
2. ↑  Приговорот на АНОК на Викиизвор
3. ↑  Службен весник на федералната единица Македонија во Демократска и Федеративна Југославија, 1/1945, 5 и 48 стр.
4. ↑  Службен весник на федералната единица Македонија во Демократска и Федеративна Југославија, 1/1945, 50 стр.
5. ↑  НУБ „Св. Климент Охридски", Историја

Надворешни врски
----------------

* Епаминонд Попандонов, „Просветното дело во Федерална Македония", „Македонска мисла", јануари-февруари 1946.
**Жештина и прашина** (англиски: *Heat and Dust*) - британски филм од 1983 година, во режија на Џејмс Ајвори (James Ivory) по сценариото на Рут Проер Џабвала (Ruth Prawer Jhabvala), засновано на истоимениот роман од 1975 година. Главните улоги ги толкуваат: Грета Скаки (Greta Scacchi), Шаши Капур (Shashi Kapoor), Џули Кристи (Julie Christie) и Закир Хусаин (Zakir Hussain). Филмот бил номиниран за „Златна палма" на Канскиот филмски фестивал; исто така, имал осум номинации за БАФТА при што ја освоил само наградата за најдобро адаптирано сценарио.

Синопсис
--------

Во филмот се испреплетуваат две приказни: првата се одвива во Индија во 1920-тите и ја прикажува забранетата љубовна врска меѓу Оливија, убавата млада сопруга на еден британски колонијален службеник, и Индиецот Наваб. Втората приказна се одвива во 1982 година, кога Ен, правнуката на Оливија, заминува во Индија со надеж дека ќе дознае нешто повеќе за животот на својата прабаба. Таму, Ен започнува љубовна врска со еден оженет Индиец...

Наводи
------

1. ↑  HRT, Heat and Dust, britanski film (12) - Ciklus filmova James Ivoryja (пристапено на 8.11.2020)
**Жером Копел** (француски: *Jérôme Coppel*; р. 6 август 1986

 во Анмас, Горна Савоја) — поранешен француски професионален друмски велосипедист, кој возел професионално во периодот 2008-2016 година.

Кариера
-------

Тој и неговиот сонародник Ромен Сикар биле во фокусот на неделниот магазин „L’Equipe", со насловот: Bientôt un crack française? (Наскоро француски првак?). Неговото присуство му помогна на Сор-Сожасун да добие покана за Тур де Франс 2011, каде завршил 14. во генералниот пласман и трет во пласманот за млад возач.

Копел го напуштил Сор-Сожасен на крајот на сезоната 2012 и му се приклучил на Кофидис за сезоната 2013. Во декември 2014 година било објавено дека ќе биде дел од екипата ИАМ Сајклинг за 2015 година.

Достигнувања
------------

2004
 Франција Хронометарски првак под 19 години
2005
2. Национален првак во хронометар под 23 години
2006
 Франција Првак во хронометар под 23 години
1. Етапа 3 Тур де Пос де Савоја
 Европски првак во хронометар под 23 години
 Светско првенство во хронометар за под 23 години
2007
 Франција Првак во хронометар У23
1. Краен пласман Сиркут де Ардени
2. Етапа 3
 Светско првенство во хронометар за под 23 години
2009
1. Рут Адели
2010
5. Краен пласман Критериум ду Дофине
2011
14. Краен пласман Тур де Франс
3.  Пласман за млад возач
1. Краен пласман Вуелта а Мурсија
2. Етапа 2
1. Етапа 3
4. Краен пласман Вуелта а Андалусија
5. Краен пласман Етоал де Бесеже
5. Краен пласман Вуелта а Кастиља и Леон
2012
1. Краен пласман Етоал де Бесеже
1. Етапа 5b
1. Тур ду Дуа
3. Краен пласман Вуелта а Андалусија
9. Краен пласман Трка околу Британија
2014
2. Краен пласман Етоал де Бесеже
5. Национално хронометарско првенство
 Награда за борбеност на етапата 20 на Вуелта а Еспања
2015
1.  Национално хронометарско првенство
3.  Светско хронометарско првенство
2016
1. General classification Краен пласман Етоал де Бесеж
1. Етапа 5 (ITT)
2. Сиркут де ла Сарт
8. Класик Сид Ардеш

### Распоред на резултатите на големите трки

| Голема трка | 2009 | 2010 | 2011 | 2012 | 2013 | 2014 | 2015 | 2016 |
| --- | --- | --- | --- | --- | --- | --- | --- | --- |
|  **Џиро** | — | — | — | — | — | — | — | — |
|  **Тур** | СО | — | 14 | 21 | 63 | — | СО | 75 |
|  **Вуелта** | — | — | — | — | 40 | 31 | СО | — |

СО = се откажал; — = не учествувал

Наводи
------

1. ↑  „Копел оди во Кофидис, Тарамае го продолжи договорот". *Cycling News*. Future Publishing Limited. 3 август 2012. Посетено на 4 август 2012.
2. ↑  Виндсор, Ричард (11 декември 2014). „ИАМ Сајклинг го објави составот за 2015 година, со 10 нови членови". *Cycling Weekly*. Посетено на 12 декември 2014.

Надворешни врски
----------------

|  |  |
| --- | --- |
| Ризница | „Жером Копел" на Ризницата ? |

* Матична страница  (француски)
* „Достигнувања на Жером Копел". Cycling Archives.
* „Достигнувања на Жером Копел". Cycling Quotient.
* „Достигнувања на Жером Копел". ProCycling.

|  |  |
| --- | --- |
| Знаме на ФранцијаБиографска икона | *Оваа биографска статија поврзана со францускиот велосипедизам е никулец. Можете да помогнете со тоа што ќе ја проширите.** п
* р
* у
 |
**Евто Нисев Спасовски** ( 1923
 во Куманово —  1944

 во Крушопек, Скопско) — македонски партизан, борец за слобода на Македонија и учесник во НОВ.

Животопис
---------

Произлегува од занаетчиско сиромашно семејство. Уште во своето рано детство го почувствувал тешкиот живот и сиромаштијата на ситните и немоќни занаетчии. По завршувањето на основното училиште, го изучил ќурчискиот занает. Уште како млад се вклучил во редовите на напредната работничка младина. Цврсто бил уверен дека само преку бескомпромисна борба против експлоататорите, може да се дојде до рамноправност и слобода. Во деновите кога на Козјак партизаните воделе херојски борби против окупаторот, бил поврзан со Карпошовите борци. Во својата куќа ги засолнувал илегалците како и активните борци. Ги задржувал сè додека имало потреба од нивно престојување, а потоа ги поврзувал со партизанските единици. Неговата секојдневна илегална работа била откриена од страна на окупаторската бугарска фашистичка полиција и заедно со уште неколку соработници во мај 1944 година бил затворен. Окупаторската власт го осудила на доживотна робија. Казната започнал да ја издржува во затворот во Идризово. Во август 1944 година сите политички затвореници од овој затвор, биле ослободени од страна на Треттата македонска ударна бригада. По излегувањето од затворот станал борец на таа бригада. Како борец се истакнал со својата храброст и борбеност и за кратко време станал политички комесар на чета. Учествувал во бројни борби и акции на бригадата. Во борбата во близина на селото Крушопек - Скопско, храбро загинал кон крајот на октомври 1944 година.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 244. На `|first=` му недостасува `|last=` (help)